Μάναιχμος (φιλόσοφος)

Ο Μάναιχμος, σύμφωνα με τη Σούδα, ήταν πλατωνικός φιλόσοφος από την Αλωπεκόννησο της Θράκης ή, κατ' άλλους, την Προκόννησο και είχε γράψει διάφορα φιλοσοφικά έργα, καθώς και ένα υπόμνημα τριών βιβλίων στην Πολιτεία του Πλάτωνος.

Αν εξαιρέσουμε την ψευδο-Ευδοκία (που προφανώς αντλεί τις πληροφορίες της κατευθείαν από τη Σούδα), καμιά άλλη αρχαία ή βυζαντινή πηγή δεν αναφέρεται στον φιλόσοφο Μάναιχμο.

Παραπομπές & σημειώσεις 

Αρχαίοι Έλληνες φιλόσοφοι